સમગ્ર પ્રસંગને સફળ બનાવવા પ્રથમ તો આ સમૂહ લગ્નમાં પોતાનું નામ નોંધાવનારા પાંચ નવદંપતીઓ તેમના માતા-પિતા તેમજ કુટુબીજનો ધન્યવાદને પ્રાપ્ત છે કે જેમણે હિંમત કેળવી સમાજને ખોટા ખર્ચમાંથી બચાવવાની નવી પહેલ કરવા તૈયારી બતાવી તે જ રીતે વડગામના પૂર્વ સરપંચ તેમજ તાલુકા ડેલીગેટ શ્રી અમરતભાઈ જી. ગોસ્વામી તેમજ સમાજના આગેવાનો અને યુવાનોએ ખડે પગે રહી સમગ્ર આયોજનમાં સહકાર આપી જે રીતે રાત દિવસ જહેમત ઊઠાવી કાર્યક્રમને સફળ બનાવી સમાજને નવી દિશા ચિંધી છે તે સૌ અભિનંદન ને પાત્ર છે. સમાજને સમૂહ લગ્નો થકી નવી પહેલ નવી દિશા તરફ સુધારાલક્ષી પ્રયાણ કરવા બદલ www.vadgam.com સૌ વડગામ તાલુકા ગોસ્વામી સમાજને અભિનંદન પાઠવે છે તેમજ વર્ષોવર્ષ સમુહલગ્નોમાં ભાગ લેનાર નવદંપતીઓની સંખ્યામાં સતત વધારો થતો રહે તેવી શુભકામનાઓ પાઠવે છે.